Diari Oficial de la Generalitat Valenciana


Sumari del DOGV 5436, del 25-01-2007 (2006/15387)

Notificació a José Manuel Carreto Rodríguez de la sentència dictada en les actuacions del juí verbal número 360/2005-H.
-----------------------------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/15376


Data del document
:   01-12-2006

Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Descriptors 

:   * sistema judicial

Part demandant: Caixa Rural del Mediterrani Ruralcaixa, SCC   
Part demandada: José Manuel Carreto Rodríguez  
Juí: juí verbal 360/2005-H  
En el juí a què es fa referència s'ha dictat la resolució el text de la qual, literalment, diu així:  
"Sentència  
Castelló de la Plana, 22 de novembre de 2006  
María Dolores Balado Margelí, magistrada jutgessa del Jutjat de Primera Instància número 5 de Castelló de la Plana, ha vist les presents actuacions de juí verbal número 360/2005, promogudes per la procuradora Pilar Sanz Yuste, en nom i representació de Caixa Rural del Mediterrani Ruralcaixa, SCC, i en defensa seua el lletrat Fernando Badenes-Gasset Ramos, contra José Manuel Carreto Rodríguez, rebel en esta causa.   
Pronuncia esta resolució sobre la base dels següents.  
Antecedents de fet  
1. La procuradora Pilar Sanz Yuste, en nom i representació de Caixa Rural del Mediterrani Ruralcaixa, SCC, va formular demanda de juí verbal contra José Manuel Carreto Rodríguez, en la qual, després d'exposar els fets i fonaments que més li van convindre, va demanar que es dictara sentència per la qual es condemne el demandat a pagar a l'actora la suma de 1.606,38 euros, en concepte de saldo deutor del compte corrent a la vista d'allò que fa referència la demanda de data de 9 de març de 2005, més els interessos reportats des d'esta data i que es reporten fins al complet pagament del que es deu a raó del tipus de demora al tipus pactat per als descoberts del 18% anual i, en tot cas, amb una expressa condemna en costes a la part demandada perquè és preceptiu.  
2. Admesa a tràmit la demanda, es van convocar les parts a juí verbal, en el qual la part actora es va ratificar en la demanda i el demandat va ser declarat en rebel·lia pel fet de no haver comparegut, malgrat estar citat en forma legal.  
3. Rebut el plet a prova, es va procedir a la pràctica de la proposta i es va admetre amb el resultat que consta en acta. Una vegada practicada la totalitat de la prova admesa, va quedar el plet vist per a sentència.  
Fonaments jurídics  
1. La representació processal de la part actora exercita una acció personal de reclamació de quantitat contra la demandada, partint de la base d'un contracte d'obertura de compte corrent.  
2. El contracte existix des que una o vàries persones consenten a obligar-se, respecte d'una altra o altres, a donar alguna cosa o prestar algun servici (article 1.254 del Codi Civil), i els contractants poden establir els pactes, les clàusules i les condicions que més els convinguen, sempre que no siguen contraris a les lleis, a la moral i a l'orde públic. Dels contractes naixen obligacions i tenen força de llei entre les parts contractants, les quals s'han de complir segons el que disposen, articles 1.088 i 1.091 del Codi Civil. L'article 51 del Codi de Comerç establix que seran vàlids i produiran obligació i acció en juí els contractes mercantils, qualssevol que siguen la forma i l'idioma en que se celebren, la classe a què corresponguen i la quantitat que tinga per objecte, sempre que en conste l'existència per algun dels mitjans que el dret civil haja establit.  
El contracte de compte corrent bancari apareix com un conveni de gestió, en virtut del qual el banc es compromet a realitzar per compte del seu client totes les operacions que són inherents al servici de caixa, fent les corresponents anotacions comptables, i depén d'uns altres contractes o operacions que motiven la corresponent disponibilitat de fons pel client. El compte corrent bancari expressa una disponibilitat de fons a favor del titular d'este compte contra el banc que els reté o que els concedix un crèdit als titulars, i respon tant a operacions efectives en diners com en crèdits que concedixen als titulars; pot realitzar operacions de caixa, a través de les quals s'efectuen transferències i pagaments a tercers; el titular té l'obligació de tindre provisió de fons suficient per a atendre els càrrecs que ell mateix gira contra este compte, a fi que el banc puga atendre les ordes de pagament; i el client té l'obligació de reemborsar la quantitat que deu.  
3. Assentada la doctrina anterior, ara l'apliquem a este cas on l'actor ha provat a través de la prova documental, que va subscriure amb el demandat, en data 24 de setembre de 2002, un contracte d'obertura compte personal registrat amb el número 3061 9954 73 4653937714 en la forma i les condicions que es reflectixen al contracte aportat amb la demanda, i com a document número 4 aporta l'extracte del compte segons el qual, en data 9 de març de 2004, hi ha un saldo deutor de 1.606,38 euros. Estos documents que no han estat negats ni impugnats per la part demandada.  
Per això, la part actora, a través de la prova documental detallada, ha acreditat el fonament de la seua pretensió, ha provat l'obertura del contracte a favor del demandat a l'entitat actora, i que el demandat ha disposat de fons, segons l'extracte de liquidació. Per la seua banda, el demandat no ha comparegut a juí a desvirtuar esta pretensió, no ha al·legat ni acreditat que el contracte no existisca o que s'haja extingit per qualsevol de les causes establides legalment, ni que estiga al corrent en el pagament del crèdit, prova que li corresponia a ell de conformitat amb l'article 217 de la Llei d'Enjudiciament Civil, tot això no ho ha verificat el demandat, malgrat haver sigut citat a termini en la forma deguda amb advertiments legals, per la qual cosa tampoc no ha sigut possible practicar la prova d'interrogatori de part proposat per la part actora considerats admesos els fets en els termes que disposa l'article 304 de la Llei d'Enjudiciament Civil al qual remet l'article 440 de la Llei d'Enjudiciament Civil. Per tant, procedix estimar la demanda i condemnar el demandat al reemborsament de la quantitat que deu, d'acord amb el que s'ha pactat i la doctrina exposada en el fonament anterior.  
4. Pel que fa als interessos, de conformitat amb l'article 316 del Codi de Comerç i el que s'ha pactat es reportaran els interessos fixats, per les parts, al contracte.  
5. En virtut de l'article 394 de la Llei d'Enjudiciament Civil, les costes s'imposen a la part demandada.  
Vists els preceptes legals esmentats i els altres aplicables de manera pertinent.  
Decisió  
Que amb l'estimació de la demanda formulada per la procuradora Pilar Sanz Yuste, en nom i representació de Caixa Rural del Mediterrani Ruralcaixa, SCC, contra José Manuel Carreto Rodríguez, condemne el demandat a pagar a la part actora la quantitat de mil sis-cents sis euros i trenta-huit cèntims (1.606,38 Euros), més els interessos reportats des del 9 de març de 2005 fins al pagament complet del que deu a raó del tipus de demora pactat per als descoberts del 18% anual.  
Amb expressa imposició de les costes processals al demandat.  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies.  
Esta és la meua sentència, que pronuncie, mane i firme".  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació d'esta resolució.  
Castelló de la Plana, 1 de desembre de 2006.- El secretari judicial: Javier García Bayo.